CELEX: 62014FN0009
Language: da
Date: 2014-02-01 00:00:00
Title: Sag F-9/14: Sag anlagt den 1. februar 2014 — ZZ mod EIB

7.7.2014   
            
            
               DA
            
            
               Den Europæiske Unions Tidende
            
            
               C 212/44
            
         Sag anlagt den 1. februar 2014 — ZZ mod EIB
   (Sag F-9/14)
   2014/C 212/56
   Processprog: italiensk
   
      Parter
   
   
      Sagsøger: ZZ (ved advokaterne L. Isola og G. Isola)
   
      Sagsøgt: Den Europæiske Investeringsbank (EIB)
   
      Søgsmålets genstand og beskrivelse af tvisten
   
   Påstand om annullation af sagsøgerens bedømmelsesrapport for 2012, for så vidt som han ikke gives bedømmelsen »exceptional performance« eller »very good performance«, og han ikke indstilles til forfremmelse til funktionsgruppe D, og for så vidt som rapporten fastsætter hans mål for 2013, annullation af retningslinjerne for bedømmelsesrapporten og endelige om, at EIB tilpligtes at betale erstatning for den økonomiske og ikke-økonomiske skade, som sagsøgeren hævder at have lidt.
   
      Sagsøgerens påstande
   
   
               —
            
            
               Annullation af:
               
                           —
                        
                        
                           afgørelsen af 18. december 2012 truffet af appeludvalget om henvisning af alle dokumenter hertil og om fastsættelse af de kriterier, som udvalget skal anvende, når det træffer en ny afgørelse.
                        
                     
                           —
                        
                        
                           retningslinjerne fastlagt af Human Resources division i »Meddelelse til personalet nr. 722 PERSONNEL/S&D/D&P/2012-198« og de tilsvarende »Guidelines to the 2012 annual staff appraisal exercise«, herunder det afsnit, hvori det fremgår, at den endelige bedømmelse skal resumeres på en vis måde, men ikke fastsætter de kriterier, som skal anvendes af bedømmeren.
                        
                     
         
               —
            
            
               Subsidiært, annullation af:
               
                           —
                        
                        
                           hele bedømmelsesrapporten for 2012, herunder den del, der indeholder bedømmelsen, den del, hvori indsatsen ikke resumeres som »exceptional performance« eller »very good performance« og hvori det ikke foreslås at forfremme sagsøgeren til funktionsgruppe D, og endelig den del, hvori der fastsættes mål for 2013.
                        
                     
                           —
                        
                        
                           alle dermed forbundne, efterfølgende og forudgående foranstaltninger, herunder de forfremmelser, der er henvist til i skrivelsen fra direktøren for Personaledirektoratet af maj 2012 med overskriften »2011 staff appraisal exercise, award of promotions and titles«.
                        
                     
         
               —
            
            
               Under alle omstændigheder tilpligtes EIB at betale erstatning for den økonomiske og ikke-økonomiske skade (i den specificerede periode) og at betale sagens omkostninger med tillæg af renter, idet de tilkendte beløb opskrives som følge af inflationen.